**Legyen cél a végtelen autópálya vagy a városi forgatag:**

**megoldás a Hankook**

**Csúcstechnológiás, már idehaza is kapható buszabroncsokat vonultat fel a Hankook az idei, hatodik BUSEXPO rendezvényén. A távolsági buszok számára a SmartTouring AL22 és a SmartTouring DL22 típusú Hankook abroncsok kialakításuknak köszönhetően extra kényelmet biztosítanak, miközben a márkától megszokott biztonságot nyújtják. A városi használatra pedig ott a SmartCity modellcsalád, köztük az új, hosszabb élettartamot biztosító AU04+ négyévszakos abroncs.**

**Rácalmás, 2018. április 25.** – A Hankook mind a távolsági, mind a városi buszokra szánt abroncsai a maximális teljesítmény mellett a kényelem érzésével és a biztonság tudatával ajándékozzák meg a sofőröket és egyben az utasokat is.

**A biztonságos és egyben üzemanyagtakarékos választás: Hankook SmartTouring AL22**

A Hankook távolsági autóbuszokra kifejlesztett AL22 típusú abroncsa kiváló fékezési teljesítményt és kényelmes utazást biztosít az optimalizált szövetvázszerkezetnek és peremmag profilnak köszönhetően. Mintázata négy csatornával, egyenes és cikk-cakkos minták váltakozásával kiváló tapadást biztosít az autópályákon, ezért elsősorban nagy távolságokon érvényesül jól. Az egyedileg kialakított középső borda a tapadáson túl magas futásteljesítményt és kiváló kezelhetőséget eredményez. Szintén a fékteljesítményt erősíti a mintázaton elhelyezkedő multi 3D-s lamella. A hagyományos gumiabroncsokon a lamellák 2 dimenziósak, de a Hankook egy függőleges forma hozzáadásával 3 dimenziós mintaárkokat alakított ki, amelyek nem csak havon vagy jégen javítják a gumiabroncs teljesítményét, hanem vizes és száraz úton is pozitív a hatásuk a súrlódásra és a fékezésre, valamint a gumiabroncsok tapadására is. Az abroncs szerkezeti kialakításának köszönhetően kevesebb hőt fejleszt működés közben, ezáltal is csökkentve a gördülési ellenállást. A speciális keverék a mozgás közbeni energiaveszteséget optimalizálja, aminek köszönhetően gazdaságosabb az üzemanyag-felhasználás, és növekszik az abroncs élettartama.

**Minden évszakban biztonságban: Hankook SmartTouring DL22**

Az új SmartTouring DL22 bemutatásával a prémium abroncsgyártó Hankook buszabroncsok teljes választékát kínálja autóbusz flottát üzemeltető ügyfeleinek. A SmartTouring DL22 szintén kifejezetten távolsági autóbuszokhoz készült, hajtott tengelyre szerelhető termék. A négyszögletes, egymásba záródó, egymást megtámasztó mintaelemekből építkező mintának köszönhetően az abroncs magas futásteljesítményt nyújt és kiválóan kezelhető. A vállalat ezeknél a termékeknél is 3D-s lamellákat alkalmazza. A SmartTouring DL22 “három hegycsúcs hópehellyel” tanúsítással rendelkezik, így egész évben biztonságosan használható azon országokban is, amelyek speciális téli felszereltséget írnak elő.

**Sokat futni a városban egész évben: Hankook SmartCity AU04+**

A városi buszok abroncsainak képesnek kell lenniük a folyamatos stop-and-go forgalom nagy terhelését elviselni, ugyanakkor biztonságos és hatékony használatot biztosítani. A SmartCity AU04+ modellel a Hankook ideális városi busz abroncsot kínál a piacon. A négy évszakos abroncs továbbfejlesztett futófelülete a lehető legalacsonyabb és legegyenletesebb kopást biztosítja. Az innovatív futófelületi keverék és az új abroncsszerkezet magas fokú biztonságot garantál és hatékony, környezetbarát alkalmazást tesz lehetővé a városi forgalomban. A Hankook a városi busz abroncsok átfogó termékskáláját kínálja, köztük az AU03, AU03+ és az új SmartCity AU04+ modellt.

**Új gyáregység, új lehetőségek**

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja. A Hankook folyamatosan fejleszti jelenleg világszerte működő öt kutatás-fejlesztési központját és hét gyártóüzemét. A magyarországi gyár márciusban bejelentett bővítése során mintegy 290 millió eurós befektetéssel közép- és nehéz tehergépkocsi- valamint buszgumiabroncsot termelő gyáregység épül, amely várhatóan évente 550 ezer darab abroncsot gyárt majd. A Hankook ezzel a beruházással a közép- és nagyméretű tehergépkocsi- és buszabroncs-szegmensben tapasztalt megerősödő európai keresletre reagált: az elmúlt évek jelentős és stabil keresletnövekedése vezetett a cég magyarországi gyárában működő Európa-bázisú teherautó- és buszgyártó üzem létesítéséhez. Az építkezés 2018 júniusában kezdődik, az új egység pedig a tervek szerint 2020 júniusától indul.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai premium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |